
Ehitusloa andmine ( 5. Paemurru tn 7 ) 

1. ASJAOLUD JA MENETLUSE KÄIK

04.10.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2111271/35515 5. Paemurru tn 7 asuvale kinnistule üksikelamu ja selle teenindamiseks vajalike rajatiste püstitamiseks koos ehitusprojektiga „Üksikelamu püstitamise ehitusprojekt 193_PP_5Paemurru-7“, peaprojekteerija Olegta OÜ.
Ehitusprojekt „Üksikelamu püstitamise ehitusprojekt 193_PP_5Paemurru-7“ on koostatud 20.02.2019 korraldusega nr 125-k  kinnitatud „ 5. Paemurru tn 7 ühepereelamu püstitamine ilma detailplaneeringut koostamata“ projekteerimistingimuste alusel.
06.10.2021 ehitisregistri  keskkonnas on genereeritud ehitusloa  eelnõu  nr 2112271/34018, menetluse nr 277193 ning suunatud Arhitektuuri- ja Linnaplaneerimise Ametile, AS-le Narva Vesi ja  Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

18.11.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
25.11.2021 kõik kaasatud isikud kooskõlastasid ehitusloa eelnõu.
Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. 
Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
3.    OTSUS

Anda ehitusluba 5. Paemurru tn 7 asuvale kinnistule üksikelamu ja selle teenindamiseks vajalike rajatiste püstitamiseks vastavalt ehitusprojektile „Üksikelamu püstitamise ehitusprojekt 193_PP_v03_5Paemurru-7“, peaprojekteerija Olegta OÜ.
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

